OzLabs/hebrew-wiki-articles huggingface dataset:
ראיין גוזמן

ראיין אנתוני גוזמן (באנגלית: Ryan Anthony Guzman; נולד ב-21 בספטמבר 1987) הוא שחקן ודוגמן אמריקאי.

== ביוגרפיה ==
גוזמן נולד באבילין, טקסס. אביו, רמון גוזמן, היגר לארצות הברית ממקסיקו. אמו, ליסה (לבית הדסון), נולדה בקליפורניה. בהמשך עברה משפחתו לעיר הולדתה של אמו, סקרמנטו, שם סיים את לימודיו בבית הספר התיכון ווסט קמפוס בשנת 2005 ובהמשך למד במכללת סיירה. אחיו הצעיר, סטיבן, שיחק בייסבול בקולג' עד שנאלץ לפרוש בעקבות פציעה.

== קריירה ==
לפני ששיחק באופן מקצועי, היה גוזמן דוגמן. הוא היה חתום בסוכנות הדוגמנים וילהלמינה. הוא קיבל תפקיד ראשי בסרט "סטפ אפ 4: מהפכה", למרות שלא הייתה לו הכשרה רשמית בריקוד. הוא שיחק גם בסרט ההמשך "סטפ אפ 5". תפקידו הראשון בסדרת טלוויזיה היה ב"גיבורים: התחייה" ברשת NBC.

בשנת 2015 שיחק לצד ג'ניפר לופז במותחן האירוטי השכן ממול.
בשנת 2018 הוא הצטרף לעונה השנייה של סדרת הטלוויזיה "מוקד 911" בתפקיד הכבאי אדמונדו "אדי" דיאז.

== חיים אישיים ==
לגוזמן וארוסתו, השחקנית הברזילאית קריסטי אן, בן שנולד ב-2019 ובת שנולדה ב-2021.

== פילמוגרפיה ==
=== קולנוע ===
{| class="wikitable"
! שנה
! סרט
! תפקיד
! הערות
|-
| 2012
| סטפ אפ 4: מהפכה
| שון אסא
|
|-
|2013
| גשם אפריל
| אלכס סטון
|
|-
| rowspan="2" | 2014
| תמיד יהיה לנו את וודסטוק
| דילן
|
|-
| סטפ אפ 5
| שון אסא
|
|-
| rowspan="2" | 2015
| השכן ממול
| נואה סנדבורן
|
|-
| ג'ם וההולוגרמות
| ריו ריימונד
|
|-
| rowspan="2" | 2016
| מעבר לגן עדן
| סבסטיאן
|
|-
| כולם רוצים את זה
| קני רופר
|
|-
| rowspan="3" | 2018
| פאפי צ'ולו
| רודריגו
|
|-
| Armed
| ג'ונסי
|
|-
| מרדף קטלני
| לוקאס
|
|-
| rowspan="2" | 2019
| Windows on The World
| פרננדו
|
|-
| The Cleansing Hour
| מקס
|
|-
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
|2013
|Ladies' Man: A Made Movie
|ברט
|סרט טלוויזיה של MTV
|-
| 2013–2014
| שקרניות קטנות
| ג'ייק
| תפקיד חוזר; 9 פרקים
|-
| 2015–2016
| גיבורים: התחייה <small>(אנ')</small>
| קרלוס גוטיירז
| תפקיד ראשי; 13 פרקים
|-
| 2016
| Notorious
| ריאן מילס
| תפקיד ראשי; 10 פרקים
|-
| 2018–הווה
| מוקד 911
| אדמונדו 'אדי' דיאז
| תפקיד ראשי (עונה 2–הווה)
|-
|}

==קישורים חיצוניים==

* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים ממוצא מקסיקני
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1987
קישאר

הקישאר הוא רכס הרים בגובה 6,769 מ' באזור ח'ומבו בנפאל, ממזרח לנמצ'ה באזאר. הוא ממוקם בתוך הפארק הלאומי מקאלו-בארון. <ref>[http://www.peakbagger.com/peak.aspx?pid=36879 Kyashar] at Peakbagger</ref>

מצפון לרכס שוכנת קנגטגה (6,783 מ'), מצד דרום-מערב Kusum Kangguru (6,367 מ'), ופסגת מרה (6476 מ') נמצאת 6.77 ק"מ מצד דרום-מזרח.

עד שנת 1983 נקרא ההר "שיא 43". הרשויות בנפאל שינו שמות של הרים ומיקומים גאוגרפיים אחרים, כדי "למחוק" מספר רב של שמות מערביים מהמפה. משנת 1983 שם ההר הוא קישאר. <ref>[http://publications.americanalpineclub.org/articles/12198324800/Asia-Nepal-Renamed-Nepalese-Peaks Asia, Nepal, Renamed Nepalese Peaks”] . </ref> להר יש גם שם שלישי, Thangnaktse. ברמה המקומית מופיע גם השם Charpate, שפירושו "ריבוע", שהוא תיאור של צורת פסגת ההר. <ref>Young Hoon Oh (28 juni 2014). </ref>

== טיפוס על ההר ==
ב־18 באוקטובר 2003 ברוס נורמנד, אנדראס פרנק וסם ברודריק טיפסו לראשונה על ההר.<ref name="aacz">[http://old.aacz.ch/galerie/kyashar/ Akademischer Alpen-Club Zürich]</ref> מסלול העלייה הוביל מעל הרכס המערבי והקיר המערבי.<ref name="uk">[http://www.alpine-club.org.uk/hi/screen3.php?act=1 Alpine Club Library - Himalayan Index]</ref>

ב־11 בנובמבר 2012, יאסוהירו הינטאני היפני, הירויושי מנום וטטסויה אאוקי עלו לראשונה על ההר.<ref name="hima"></ref>

== קישורים חיצוניים ==
* [http://www.summitpost.org/kyashar-peak-39/796080 קישאר] ב- summitpost.org

==הערות שוליים==

קטגוריה:נפאל: הרים
מיקרוונאטור

מיקרוונאטור (שם מדעי: Microvenator; מילולית: "צייד קטן") הוא סוג של דינוזאור תרופוד קטן שחי במשך הקרטיקון התחתון של אמריקה הצפונית לפני 110 מיליון שנה מזמננו. הסוג תואר ב-1970 בידי החוקר ג'ון אוסטרום .

== מאפיינים ==
המאובנים של דינוזאור זה התגלו בתצורת קלוברלי במונטנה והתגלה ממנו שלד כמעט שלם של דינוזאור קטן מהקבוצה אובירפטורוזאוריה. אף על פי שהיה קטן מאוד, באורך 1.5 מטר, חלק מהחוקרים סוברים שמדובר בפרט צעיר ופרט בוגר הגיע לאורך של 3 מטרים. הוא היה בעל קסדה גרמית מעל ראשו והיה בעל מקור עם מעט שיניים ובעל זרועות קצרות, אולי מכוסות בנוצות.

במקור סברו שהיה גם בעל שיניים חדות שהתגלו לצידו, בהמשך התברר שמדובר בממצאים של דיינוניכוס. כמה מממצאיו נשלחו למוזיאון של אוניברסיטת ייל שבניו הייבן, קונטיקט.

בשל גילו הקדום יחסית הוא נחשב לאחד מראשוני האובירפטורוזאורים, אך כיום משייכים אותו למשפחה קנגנתיים לצד הצ'ירוסטנוטס והגיגנטורפטור.

== קישורים חיצוניים ==

קטגוריה:קנגנתיים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-1970
קטגוריה:טקסונים שתוארו בידי ג'ון אוסטרום
פיירפילד

פיירפילד (באנגלית: Fairfield) היא עיר במחוז סולאנו שבמדינת קליפורניה בארצות הברית. נכון לשנת 2019, אוכלוסיית העיר משוערת כ-117,000 תושבים. העיר, כמו המחוז, הם חלק מהאיסט ביי.

מבין תושבי העיר הידועים שהתגוררו בה לפרק זמן כזה או אחר ניתן למנות את סשה בנקס ונוריוקי מוריטה.

מבחינה כלכלית, המעסיקים המרכזים בעיר הם חברת ג'לי בלי, וכן מערכות הבריאות, השלטון והחינוך המקומיות.

== היסטוריה ==
האזור היה מיושב על ידי אינדיאנים במשך שנים רבות. ההתיישבות במקום מיוחדת ל-5,000-6,000 שנים טרום-זמננו, מה שהופך את היישוב לאחד מן היישובים האינדיאנים העתיקים בצפון קליפורניה.

האירופים הראשונים הגיעו לאזור פיירפילד בשנת 1810. ההתיישבות הוכרזה כעיר בשנת 1903.

== קישורים חיצוניים ==

* 
* 

קטגוריה:קליפורניה: ערים
קטגוריה:יישובים שהוקמו ב-1903
פסגת ביואנג'ל

פסגת ביואנג'ל (באנגלית: Buennagel Peak) היא פסגה, בחלק הצפוני של הרי היינס, ברכסי פורד, בארץ מרי בירד, שבאנטארקטיקה.

הפסגה ממוקמת 2 קילומטרים ממזרח לפסגת אלכסנדר.

גובהה של הפסגה 531 מטרים מעל פני הים, והיא הפסגה ה-5,050 בגובהה באנטארקטיקה.

== היסטוריה ==
=== גילוי ומיפוי הפסגה ===

הפסגה מופתה לראשונה על ידי השירות האנטארקטי של ארצות הברית, אשר חקר את אנטארקטיקה בין השנים 1939–1941.

הפסגה מופתה בדיוק רב יותר על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1965.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של לורנס א. ביואנג'ל (Lawrence A. Buennagel), שהיה גאומגנטיקאי, וססמולוג בתחנת בירד בשנת 1968.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2112 פסגת ביואנג'ל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123061 פסגת ביואנג'ל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2005&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ביואנג'ל] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2112&fid=antgeo_104 תצלום לוויין של אזור פסגת ביואנג'ל]
* [http://distancebetween.info/buennagel_peak מחשבון מרחקים - המרחק מפסגת ביואנג'ל לאתרים סמוכים]
* [https://www.meteoblue.com/en/weather/current/buennagel-peak_antarctica_6630506 מזג אוויר נוכחי עדכני בפסגת ביואנג'ל]
** [https://www.meteoblue.com/en/weather/14-days/buennagel-peak_antarctica_6630506 תחזית מזג אוויר עדכנית ארוכת טווח עבור פסגת ביואנג'ל]
** [https://www.meteoblue.com/en/weather/archive/yearcomparison/buennagel-peak_antarctica_6630506 סטטיסטיקות מזג אוויר ונתוני מזג אוויר היסטוריים עבור פסגת ביואנג'ל]

== הערות שוליים ==

ביואנג'ל
ביואנג'ל
וניאמין אברמוביץ' רובינסקי

וניאמין אברמוביץ' רובינסקי (ברוסית: Вениамин Абрамович Рувинский; 1 במאי 1919 – 24 ביוני 2001) היה פולקובניק - אלוף-משנה יהודי בצבא הסובייטי בקרבות החזית המזרחית במלחמת העולם השנייה. עוטר כגיבור ברית המועצות על פועלו כמפקד גדוד החבלנים של אוגדת חי"ר.

==קורות חיים==
נולד בצ'רקסי שבאוקראינה, בן למשפחה יהודית. לאחר שסיים תיכון, ב-1937 גויס לצבא האדום. למד באקדמיה להנדסה צבאית. חבר במפלגה הקומוניסטית של ברית המועצות מאז 1944.

לחם ב החל מיוני 1941. ב-19 באוקטובר 1943, בעת שחצה את נהר דנייפר באזור דניפרופטרובסק, תוך זמן קצר, הוא הבטיח את הצליחה באמצעים מאולתרים של ארטילריה, יחידות וחטיבות הדיוויזיה, מה שתרם לתפיסת ושמירת הגדה הימנית של הנהר ולשחרור דניפרופטרובסק עצמה. על הפעולות הללו קיבל את העיטור גיבור ברית המועצות שהוענק ב-1 בנובמבר 1943.

ב-1944 ביצע צליחת הנהר דניסטר תוך יום וחצי ועל כך עוטר בעיטור הכוכב האדום. ב-28 ביולי אותה השנה נפצע והועבר לבית חולים.

בשנת 1946 סיים את לימודיו באקדמיה להנדסה צבאית. התגורר במוסקבה, היה מורה באקדמיה הצבאית על שמו של פרונזה. מאז 1974 - יצא לגמלאות. בעל תואר דוקטור למדעים טכניים, פרופסור מן המניין של המכללה בסמוך למפעל הרכב על שמו של ליחצ'יוב. נקבר בבית העלמין ואגאנקובסקויה במוסקבה.

== הערות שוליים ==

קטגוריה:מקבלי עיטור הכוכב האדום
קטגוריה:מקבלי עיטור לנין
קטגוריה:יהודים מעוטרי גיבור ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:מדענים יהודים סובייטים
קטגוריה:מקבלי עיטור המלחמה הפטריוטית הגדולה
קטגוריה:מהנדסים יהודים אוקראינים
קטגוריה:סובייטים שנולדו ב-1919
קטגוריה:רוסים שנפטרו ב-2001
משפט ההדחה של נשיא ארצות הברית ביל קלינטון

הליך ההדחה של נשיא ארצות הברית ביל קלינטון, 1999
הליך ההדחה של נשיא ארצות הברית ביל קלינטון היה הליך פוליטי-משפטי שבמסגרתו ניסו ללא הצלחה מתנגדיו הפוליטיים של נשיא ארצות הברית, ביל קלינטון, להדיחו ממשרתו.

הליך ההדחה החל ב-8 באוקטובר 1998 כאשר בית הנבחרים של ארצות הברית הצביע על התחלת הליכי ההדחה נגד ביל קלינטון, הנשיא ה-42 של ארצות הברית, בגין "פשעים גבוהים ועוונות" . האישומים הספציפיים נגד קלינטון היו מתן עדות שקר, ושיבוש מהלכי משפט. האישומים עלו בעקבות תביעה בגין הטרדה מינית שהגישה עובדת המדינה פולה ג'ונס נגד קלינטון, ועל בסיס עדותו של קלינטון אשר הכחיש כי ניהל מערכת יחסים מינית עם המתמחה בבית הלבן מוניקה לווינסקי. הזרז להדחתו של קלינטון היה דוח סטאר שהוכן על ידי היועץ העצמאי קנת' סטאר לוועדת השיפוט של בית הנבחרים.

ב־19 בדצמבר 1998 הפך קלינטון לנשיא האמריקני השני בתולדות ארצות הברית שנגדו החל הליך הדחה (הראשון היה אנדרו ג'ונסון, אשר עבר הליך הדחה בשנת 1868). משפט ההדחה של קלינטון בסנאט החל בינואר 1999. ב־12 בפברואר 1999 זוכה קלינטון על ידי הסנאט משני סעיפי האשמה, מכיוון שבקרב הסנטורים שלקחו חלק בהצבעה על הדחתו של קלינטון לא היה הרוב הנחוץ להדחה של שני שלישי מכלל הסנאטורים הנוכחים. בעקבות כך נשאר קלינטון בתפקיד למשך שארית כהונתו השנייה.

== ראו גם ==
* משפט ההדחה של אנדרו ג'ונסון
* הליך ההדחה של דונלד טראמפ (2019–2020)
* הליך ההדחה של דונלד טראמפ (2021)

== קישורים חיצוניים ==

קטגוריה:1998 בארצות הברית
קטגוריה:1999 בארצות הברית
קטגוריה:ארצות הברית: היסטוריה פוליטית
קלינטון, ביל
קטגוריה:נשיאות ביל קלינטון
קטגוריה:1998 בפוליטיקה
נאוקנרפטור

נאוקנרפטור (שם מדעי: Neuquenraptor; מילולית: "שודד הנאוקן") הוא סוג של דינוזאור ממשפחת הדרומאוזאוריים שחי בפטגוניה בתור הקרטיקון שלפני 90 מיליון שנה מזמננו. זהו מראשוני הדרומזאוריים שהתגלו בחצי הכדור הדרומי, אף שבמקור שייכו אותו למשפחת הטרודוניים.

== מאפיינים ==
הממצאים של דינוזאור זה התגלו בתצורת פורטסוולו שבנאוקן, ארגנטינה. הממצאים נחשפו ב-1996 בידי משלחת של החוקר פרננדו נובאס והובאו לאוניברסיטת המדינה של אוהיו, שם הדינוזאור נחקר והוגדר ב-2006 בידי נובאס ודייגו פול , כששמו קרוי על שם העיר לידה התגלה בסיומת "raptor" - שודד.

הממצאים שלו כללו שברי חוליות, חוליות זנב, כמה צלעות ועצם חישור. הדינוזאור הגיע לאורך 1.8 עד 3.5 מטרים ולמשקל של 75 קילוגרם בקירוב. הוא חולק מאפיינים רבים עם סוג קרוב - הבויטררפטור (Buitreraptor) וכן עם היוננלנגיה.

הדינוזאור התקיים בקרטיקון העליון שלפני 90 מיליון שנה דרומה בהרבה ממרבית הדרומזאורים שחיו באירואסיה ובאמריקה הצפונית ברובם הגדול.

==קישורים חיצוניים==

קטגוריה:בעלי חיים שתוארו ב-2005
קטגוריה:טקסונים שתוארו בידי פרננדו נובאס
קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2005
נאשויביטוזאורוס

נאשויביטוזאורוס (שם מדעי: Naashoibitosaurus; משמעות שמו משפת הנאוואחו: "לטאת ערוץ/אפיק") הוא סוג של דינוזאור צמחוני ממשפחת ההדרוזאוריים אשר חי באמריקה הצפונית של סוף הקרטיקון לפני 73 מיליון שנה מזמננו.

המאובנים של דינוזאור זה התגלו בתצורת קירטלנד שבאגן סאן חואן בניו מקסיקו. הוא התגלה בידי החוקר ג'ק הורנר, היועץ המדעי של סרטי פארק היורה שהחשיב את ממצאיו לשייכים לקריטוזאורוס הקרוב, כשהוא החשיב את הממצאים לקריטוזאורוס לא בוגר. רק ב-1993 הוא הופרד לסוג עצמאי בידי החוקרים אדריאן פ. האנט וספנסר ג'. לוקאס והוא נקרא על שם הערוצים בהם התגלה, על פי שפת אנשי הנאוואחו המקומיים. בסוג זה ישנו מין אחד - Naashoibitosaurus ostromi.

דינוזאור זה הגיע לאורך של 9 מטרים ולמשקל 2.5 טונות בקירוב והוא ידוע בעיקר מגולגולת מוארכת בעלת חלל אף גדול מאוד שהגיע לגובה העיניים והופנה מטה כמו אצל הגריפוזאורוס, אך לא בזווית חדה כמותו. הדינוזאור משתייך לקבוצת הזאורולופיים מאחר שהיה בעל ציצה קצרה כמו של הזאורולופוס.

הדינוזאור חי במישורים של ניו מקסיקו סמוך לים הפנימי המערבי וניזון מצמחייה קרקעית שאותה טען בסוללות שיניים מאחורי לחייו.

==קישורים חיצוניים==

קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
איימי איילברג

הרַבָּה איימי איילברג (באנגלית: Amy Eilberg; נולדה ב-12 באוקטובר 1954, פילדלפיה, פנסילבניה) היא האישה הראשונה שהוסמכה לרבנות ביהדות הקונסרבטיבית.

==קורות חייה==
איימי גדלה במשפחה יהודית שורשית' חילונית. אימה גלדיס הייתה עובדת סוציאלית ואביה יהושע איילברג היה ציר דמוקרטי בבית הנבחרים מטעם מדינת פנסילבניה.

איילברג הייתה נשואה פעמיים. בעלה הראשון היה הרב הוורד שוורץ (Howard Schwartz) לזוג בת אחת אחת, פנינה. בעלה השני, לו נישאה ב-1996, הוא לואיס ניומן (Louis Newman), פרופסור למדעי היהדות.

==השכלה ומסלול מקצועי==
* תואר ראשון בלימודי יהדות והמזרח התיכון מאוניברסיטת ברנדייס - 1976.
* תואר שני בתלמוד מבית המדרש לרבנים באמריקה -
* תואר שני בעבודה סוציאלית מסמית' קולג - 1984.
* הוראה במדרשת ירושלים של התנועה הקונסרבטיבית בירושלים.

==פעילות כרבה==
עניינה של איימי בדת התעורר בגיל 14, היא הצטרפה לתנועת הנוער של התנועה הקונסרבטיבית . בהמשך הייתה מדריכה במחנות הקיץ של התנועה . בשנות לימודיה באוניברסיטת ברנדייס הייתה פעילה בארגון הסטודנטים היהודיים הלל. באותה תקופה החלה להניח טלית ותפילין ולמדה לקרוא בתורה .

איילברג הוסמכה לרבנות ב-12 במאי 1985, והייתה האישה הראשונה שהוסמכה לרבנות ביהדות הקונסרבטיבית. ב-1986 הייתה האישה הראשונה שמונתה למועצת ההלכה של כנסת הרבנים הקונסרבטיביים.

בשלב מסוים איילברג הבינה שהיעוד האמיתי שלה הוא בדאגה לחולים. היא התחילה את הקריירה המקצועית שלה כרבת בית חולים. לאחר תקופה קצרה של עבודה כרבת בית הכנסת "הר ציון" באזור פילדלפיה, החלה לשרת כרבת תוכנית ההוספיס של הקהילה היהודית בפילדלפיה. איילברג הייתה שותפה בהקמת המרכז הרפואי היהודי בסן פרנסיסקו (Bay Area Jewish Healing Center in San Francisco) ושימשה כרבנית שלו.

==קישורים חיצוניים==
* [https://jwa.org/encyclopedia/article/eilberg-amy איימי איילברג], בארכיון הנשים היהודיות
* [https://www.jewishvirtuallibrary.org/eilberg-amy איימי איילברג], בספרייה היהודית המקוונת
* [http://www.chicagotribune.com/news/ct-xpm-1985-04-01-8501180536-story.html ראיון עם איילברג ערב הסמכתה לרבנות], באתר שיקגו טריביון, 1 באפריל 1985

קטגוריה:רבות
קטגוריה:רבנים קונסרבטיבים אמריקאים
קטגוריה:בוגרות אוניברסיטת ברנדייס
קטגוריה:בוגרי אוניברסיטת ברנדייס
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
קוהאננוזאורוס

קוהאננוזאורוס (שם מדעי: Xuanhanosaurus; מילולית: "הלטאה של קוהנאן ") הוא סוג של דינוזאור תרופוד ממשפחת המטריאכאנטוזאוריים שחי במשך היורה לפני 167.7 עד 161.2 מיליון שנה. המאובנים שלו התגלו בתצורת שאשימיאו שבסצ'ואן בסין ותוארו בשנת 1984 בידי החוקר דונג ג'ה-מינג (Dong Zhiming). הסוג הכיל מין יחיד - Xuanhanosaurus qilixiaensis.

הקוהאננוזאורוס היה תרופוד גדול באורך 4.5 מטרים ומשקל של 250 קילוגרם והיו לו גפיים קדמיות חזקות באורך 65 סנטימטרים בקירוב. מבנה עצמות המסרק של כפות רגליו הקדמיות היו כל כך חזקות שדונג ג'ה-מינג האמין שהוא הילך על ארבע רגליים, זאת בניגוד לרוב התרופודים (למעט הספינוזאורוס) שנעו על שתי רגליים וכך יכלו לרוץ במהירות גדולה. אך לא כל החוקרים מסכימים עם כך וטוענים שהגפיים האחוריות יכלו להזדקף ביעילות למרות המבנה הכבד יותר שאולי נועד להרוג טרף קטן.

הדינוזאור נמצא בתצורת שאשימיאו לצידם של דינוזאורים רבים שהתקיימו במשך היורה התיכון ביניהם: אגיליזאורוס, הואיאנגוזאורוס, טואוג'יאנגוזאורוס, אומייזאורוס, ממנצ'יזאורוס, גסוזאורוס, יאנגצ'ואנוזאורוס, סינרפטור ועוד רבים. דינוזאור זה היה טורף-על ונראה שניזון מדינוזאורים קטנים ממנו, ייתכן תוך מארב מוסווה לטרף איטי.

==קישורים חיצוניים==

קטגוריה:מטריאכאנטוזאוריים
קטגוריה:דינוזאורים שחיו ביורה תיכון באסיה
ריצ'מונד (קליפורניה)

ריצ'מונד (באנגלית: Richmond) היא עיר היושבת בסמוך למפרץ סן פבלו, באזור מפרץ סן פרנסיסקו שבקליפורניה אשר בארצות הברית. נכון לשנת 2019, אוכלוסיית העיר משוערת בכ-110,000 תושבים. העיר קרויה על שם עיר בעלת שם זהה בווירג'יניה.

מבין תושבי העיר הידועים שהתגוררו בה לפרק זמן מסוים ניתן למנות את מאסטר פי, ג'ייסון בקר, לס קלייפול, פיטר ביגל ופיטר באק.

מבחינה כלכלית, המעסיקים המרכזים בריצ'מונד הם חברת שברון, וולמארט, קייזר פרמננטה, שירות הדואר של ארצות הברית וכן מערכות הבריאות, הרווחה, השלטון והחינוך המקומיות.

מבחינה פוליטית, העיר מנוהלת על ידי מועצה בת שבעה חברים. נכון לשנת 2020 העיר נחשבת למעוז של המפלגה הדמוקרטית, כשכל שבעת חברי המועצה נמנים עם חבריה.

== היסטוריה ==
האזור היה מיושב על ידי אינדיאנים ציידים-לקטים עוד באלף ה-4 לפנה"ס. האירופים הראשונים התיישבו בסביבת ריצ'מונד בתקופת הקמתה של קליפורניה באמצע המאה ה-19. סניף הדואר המקומי הוקם בשנת 1900. ההתיישבות עצמה הוכרזה כעיר בשנת 1905. בתקופה זו פעל בעיר אחד היקבים הגדולים בעולם אשר נסגר עם חקיקת חוק היובש בשנת 1919. בשנת 1930 נבנה בריצ'מונד מפעל גדול ומשמעותי של חברת הרכב פורד. פרוץ מלחמת העולם השנייה הביאה לפריחת התעשייה המקומית והגירה רבה אל העיר. בקו החוף נבנו מספר מספנות שסיפקו מקומות תעסוקה רבים. סגירת המספנות לאחר המלחמה הובילה לעזיבת תושבים רבים במהלך שנות ה-50.

בשנת 1968 מרטין לותר קינג ביקר בעיר ימים ספורים לפני הירצחו במסגרת סיור על מצב העוני בעיר. בנו, מרטין לותר קינג השלישי קיים סיור דומה בשנת 2007. העיר החלה לצמוח בשנית עם שדרוג מערכות המסחר והתחבורה בשנות ה-70.

== ערים תאומות ==

* 

== קישורים חיצוניים ==

* 
* 

קטגוריה:קליפורניה: ערים
קטגוריה:יישובים שהוקמו ב-1905
Love Is Everything

Love Is Everything (בעברית: אהבה היא הכול) הוא סינגל של הזמרת-יוצרת האמריקאית אריאנה גרנדה, שיצא לכבוד חג המולד של שנת 2014, מתוך המיני-אלבום שלה, Christmas Kisses. השיר יצא לאור ב-26 בנובמבר 2013, על ידי חברת התקליטים ריפבליק רקורדס. את השיר כתבה גרנדה יחד עם אנטוניו דיקסון, קנת' אדמונדס, לאון תומאס השלישי וכריסטופר רידיק-טיינס.

== רקע ==
"Love Is Everything" הוא שיר חג מולד מקורי. הסינגל יצא לאור בשבוע האחרון של נובמבר. ההודעה על יציאתו לאור חשפה גם את היציאה לאור המתוכננת של האלבום Christmas Kisses, מאוחר יותר באותו חודש.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי בייביפייס
קטגוריה:שירי חג המולד
קטגוריה:סינגלים בהוצאת ריפבליק רקורדס
קסיאוזאורוס

קסיאוזאורוס (שם מדעי: Xiaosaurus; בסינית: "Xiáo" - דרומי, "Saurus" - לטאה, כלומר: "לטאה דרומית") הוא סוג של דינוזאור בן לקבוצה בעלי אגן דמוי עוף שחי במשך היורה התיכון, לפני 169 עד 163 מיליון שנה מזמננו.

מאובני הקסיאוזאורוס נתגלו בסין במחוז סצ'ואן וכללו שתי דגימות בתצורת שאשימיאו . סוג זה הוגדר ב-1983 בידי החוקר דונג ג'ה-מינג (Dong Zhiming) וטאנג זילו (Tang Zilu). בסוג כלול מין אחד - Xiaosaurus dashanpensis, הקרוי על שם האזור "Danshanpu".

הקסיאוזאורוס נחשב לאחד מראשוני בעלי האגן דמוי העוף, והוא קרוב בעיקר להיפסילופודון או ללסוטוזאורוס וכן לאגיליזאורוס שהתגלה לצידו, וכמה חוקרים רואים בו בן למשפחת ההיפסילופודוניים או הפברוזאוריים, אף שבימינו הוא נחשב לטקסון מוטל בספק. אורך עצם הירך שלו הגיע ל-11 סנטימטרים ואורכו הכולל הגיע למטר אחד. היה זה יצור דו-רגלי אוכל צמחים שנע במהירות כדי לברוח מאויבים כמו הסינרפטור או היאנגצ'ואנוזאורוס שחיו באזור.

==קישורים חיצוניים==

קטגוריה:בעלי אגן דמוי עוף
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-1983
קטגוריה:טקסונים שנויים במחלוקת
מורייטה

מורייטה (באנגלית: Murrieta) היא עיר במערב מחוז ריברסייד שבקליפורניה אשר בארצות הברית. נכון לשנת 2019, אוכלוסיית העיר משוערת בכ-116,000 תושבים.

מבחינה כלכלית, המעסיקים המרכזים בעיר הם וולמארט, טארגט, וכן מערכות הבריאות והחינוך המקומיות. העיר מורייטה נחשבת לעיר שינה, ורבים מתושביה נוסעים לעבוד במחוזות סן דייגו, אורנג' ולוס אנג'לס.

== היסטוריה ==
אזור מורייטה לא היה מיושב משמעותית עד שנת 1873. אז רכשו דומינגו פוג'ול, פרנסיסקו סנג'ורג'ו וחואן ואסקוויל מורייטה את מענקי הקרקע המקסיקניים של ו, הכוללים 52,000 דונם (210 קמ"ר) באזור. אסקוויל חזר לספרד והעביר את האדמה לאחיו הצעיר, חואן מורייטה (1844–1936), שהביא לעמק 7,000 כבשים והשתמש בכרי הדשא כדי להאכיל את צאנו. השותפות התמוססה בשנת 1876, אסקוויל וחואן מורייטה שמרו על 15,000 דונם של המחצית הצפונית של ראנצ'ו טמקולה. אזקוויל וחואן מורייטה העניקו ב-28 באפריל 1882 זכות דרך ברוחב מאה מטר ל כדי שניתן יהיה לבנות את המסילה דרך העמק של ראנצ'ו טמקולה.

בשנת 1884, חברת Temecula Land and Water רכשה כ- 14,500 דונם מחואן מורייטה ומיפתה אתר לבניית עיירה לאורך הרכבת הדרומית של קליפורניה. אחרים גילו את העמק לאחר הקמת תחנת רכבת בשנת 1887 שחיבר את מורייטה לתוואי הרכבות היבשתית של דרום קליפורניה. ובשנת 1890 כבר חיו במוריאטה כ- 800 איש. כאשר תנועת הרכבות פסקה בשנת 1935, התיירות, שבזכות הרכבת ומעיינות חמים היוותה חלק חשוב מכלכלת העיירה, דעכה בהדרגה והותירה את מורייטה כעיירה כפרית קטנה. 

העיירה הוכרזה כעיר רק בשנת 1991, כאשר גרו בה כ-24,000 תושבים. כיום חלק גדול מהאתר (כ -50 דונם) הוא בית מדרש ומרכז כנסים לתנ"ך, בבעלות קאלווארי צ'אפל קוסטה מסה, שהשקיעה מיליוני דולרים בשיקום ובניית חדרי הנופש הישנים.

== קישורים חיצוניים ==

* 

קטגוריה:קליפורניה: ערים
קטגוריה:יישובים שהוקמו ב-1991
מנהלת קל"ע

מנהלת קל"ע (ראשי תיבות של קליטה לעזה) הייתה תנועה, אשר פעלה למען מניעת תוכנית ההתנתקות באמצעות הסברה ועידוד קליטה של תושבים רבים ככל הניתן ליישובי גוש קטיף.

== היסטוריה ==
התנועה הוקמה בסוף שנת 2004 על ידי דתיה יצחקי, דוברת המועצה האזורית חוף עזה לשעבר ובעלה ההיסטוריון אריה יצחקי מתוך מחשבה כי אם יגיעו לגוש קטיף אלפי מתיישבים חדשים תוכנית ההתנתקות לא תוכל לצאת לפועל<ref name=":0"></ref>. שמה של התנועה נגזר משמה של מנהלת סל"ע (אשר החליפה את שמה עם חלוף השנים ל"מנהלת תנופה"). התנועה פעלה באופן עצמאי ואף במקביל לתנועת המחאה של מועצת יש"ע וזאת בשל המחלוקות על יעילותן של פעולות מחאה כגון השרשרת האנושית<ref></ref>. בשל כך הצטרפו לתנועה ארגונים נוספים כגון נשים בירוק בהובלתן של נדיה מטר ואניטה פינקלשטיין שלא זכו לשיתוף פעולה מצד תנועת המחאה המרכזית.

עיקר פעילותה של התנועה התמקד בשיפוץ מבנים נטושים ברחבי הרצועה והבאת "גרעינים" של מתיישבים שיאכלסו אותם<ref name=":1"></ref>. במסגרת פעילות זו הביאה התנועה מאות רבות של אנשים (בעיקר משפחות צעירות) למספר יישובים ובמיוחד לנצר חזני ולכפר דרום<ref name=":2"></ref>. פרויקט הדגל של התנועה בתקופה זו היה שיפוץ מלון חוף הדקלים הנטוש ואכלוסו ב-150 משפחות ומספר רווקים<ref></ref>. במקביל סיפקה התנועה שירותי הסברה ודוברות ובמיוחד לעיתונות הזרה<ref></ref> ולכתבים אשר הוחרמו על ידי הדוברות הרשמית של המועצה האזורית חוף עזה.

בחודש יוני 2005 ולאחר שצה"ל החל בהריסת המבנים הנטושים בגוש קטיף והכנסת חומרי בנייה כבר לא התאפשרה, במיוחד לאחר פינוי מלון חוף הדקלים<ref></ref>. החלה התנועה בהקמת מחנות אוהלים שנועדו לאכלס את אלפי האנשים אשר היו צפויים להגיע לאזור לצורך תמיכה במאבק. המחנות הוקמו בכפר דרום, בנצר חזני, בשירת הים, בכרם עצמונה ומחנה נוסף יועד לנוער<ref></ref>. במקביל רכשה התנועה מזון וציוד רב שנרכשו באמצעות תרומות ושאוכסנו במחסנים באזור ונועדו לשימוש יושבי מחנות האוהלים<ref name=":4"></ref>.

עם תחילת הפינוי בפועל התרכזו חברי התנועה אשר נשארו באזור בעיקר במחנה האוהלים בשירת הים, ביישוב כפר ים ובכפר דרום<ref></ref>.

לאחר סיום ביצוע תוכנית ההתנתקות פורקה התנועה וחבריה השתלבו בתנועת נשים בירוק ובפעילות ביהודה שומרון<ref></ref>.

== פעילויות ==
* שיפוץ מבנים לא מאוכלסים ברחבי גוש קטיף לצורך אכלוסם מחדש<ref name=":1" />.
* שינוי כתובתם של אלפי אזרחים לגוש קטיף במרשם משרד הפנים וחלוקת דואר אשר יועד להם מטעם רשויות המדינה<ref name=":4" />.
* שיפוץ מלון חוף הדקלים והובלת המאבק כנגד פינויו.
* הקמת מחנות אוהלים<ref name=":0" />.
* הבאת אלפי מתנדבים לגוש קטיף תוך שיתוף פעולה עם תא כתום ונוער הגבעות<ref name=":2" />.
* דברור "המאבק" לתקשורת הבינלאומית והמקומית<ref name=":3" />.

== הערות שוליים ==

קטגוריה:תוכנית ההתנתקות: ארגונים
קטגוריה:ארגוני ימין בישראל
עונת 2008/2009 בליגה הבלקנית בכדורסל

עונת 2008/2009 בליגה הבלקנית בכדורסל (BIBL) הייתה העונה ה-1 של תחרות אירופית זו לקבוצות כדורסל.

המשחק הראשון במסגרת שלב הבתים התקיים ב-7 באוקטובר 2008 והגמר נערך ב-25 במרץ 2009. בתחרות השתתפו 10 קבוצות, 3 מבולגריה,3 מסרביה, 2 ממקדוניה, ו-2 מרומניה. 

== מתכונת התחרות ==
לעונה זו נרשמו למפעל כ-10 קבוצות ששובצו לשני בתים של כ-5 קבוצות, הקבוצות שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-8 משחקים, כאשר 4 הראשונות בכל בית מעפילות לרבע גמר בשיטת הצלבה, מקום 1 בבית א' נגד מקום 4 בבית ב' וכן הלאה.

רילסקי ספורטיסט זכתה באליפות הליגה בפעם הראשונה.
==שלב הבתים==
===בית א'===
{| class=wikitable style="text-align:right"
!width=15|
!width=180|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
!width=20|נקודות
|- style="background: #ccffcc;"
| 1. ||סוויסליון טאקבו
| 8 || 7|| 1|| 684|| 560|| 124+ || 15
|- style="background: #ccffcc;"
| 2. || פני אינדוסטריס
|8 || 4|| 4|| 641|| 623|| 18+ || 12
|- style="background: #ccffcc;"
| 3. || צ'רנו מורה וארנה
| 8 || 4|| 4|| 636|| 677|| 44- || 12
|- style="background: #ccffcc;"
| 4. ||רדניצ'קי קרגוייבץ
| 8|| 3|| 5||583|| 637|| 54- || 11
|- 
| 5. || אולימפיה צ'סו בראשוב
| 8 ||2|| 6||625|| 672|| 47- || 10

|}
===בית ב'===
{| class=wikitable style="text-align:right"
!width=15|
!width=180|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
!width=20|נקודות
|- style="background: #ccffcc;"
| 1. || רילסקי ספורטיסט
| 8 || 6|| 2|| 684|| 661|| 23+ || 14
|-style="background: #ccffcc;""
| 2. || רבוטניצ'קי סקופיה
|8|| 5|| 3|| 630|| 609|| 21+ || 13
|- style="background: #ccffcc;"
| 3. || לבסקי סופיה
|8|| 4|| 4|| 675|| 643|| 32+ || 12
|- style="background: #ccffcc;"
| 4. || מגה לקס
| 8|| 4|| 4||654|| 640|| 14+|| 12
|- 
| 5. || דינמו בוקרשט
| 8|| 1|| 7||563|| 653|| 90- || 9

|}

==סיבוב ההצלבה==
הקבוצה שסיימה במקום הראשון בכל בית פוגשת את הקובצה שסיימה במקום ה-4 בבית המקביל והקבוצה שסיימה במוקם ה-2 פוגשת את הקבוצה שסיימה במקום ה-3 בבית המקביל.
{| class="wikitable"
|+ שלב ההצלבה
|-
! קבוצה 1 !! תוצאה בסיכום!! קבוצה 2 !! משחק 1 !! משחק 2 
|-
| מגה לקס||159 - 158||סוויסליון טאקבו|| 81 - 70||78 - 88 
|-
| צ'רנו מורה וארנה || 139 - 143|| רבוטניצ'קי סקופיה|| 78- 62 || 61 - 81 
|-
| לבסקי סופיה || 153 - 156 || פני אינדוסטריס|| 91 - 75 || 62 - 81
|-
| רדניצ'קי קרגוייבץ || 148 - 184|| רילסקי ספורטיסט|| 81 - 91|| 67- 93
|}
===פיינל פור===

==הערות שוליים==

קטגוריה:תחרויות כדורסל באירופה
קטגוריה:תחרויות כדורסל ב-2009
קטגוריה:תחרויות כדורסל ב-2008
קטגוריה:עונות בליגה הבלקנית בכדורסל
תחזור תחזור

"תחזור תחזור" הוא סינגל של להקת הפופ רוק הישראלית משינה, אשר נכלל באלבומה להתראות נעורים שלום אהבה. בשיר מתארח הזמר יוסי בנאי.

== רקע ==
השיר נכתב והולחן בידי יובל בנאי.

בשיר זה אירחה משינה את יוסי בנאי, אביו של הסולן יובל בנאי, אשר קריין מילים מתוך השיר "להתראות נעורים שלום אהבה"<ref></ref>.

השיר נכנס למצעד הפזמונים השבועי של רשת ג' ובשיאו הגיע למקום השלישי. במצעד הפזמונים העברי השנתי הגיע השיר למקום ה־28.

== גרסאות כיסוי ==
יובל בנאי ונועם בנאי<ref></ref>,, לולה מארש<ref></ref> וכן מיי פיינגולד, ביצעו גרסת כיסוי לשיר.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990052456470205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי משינה
קטגוריה:שירים בעברית
יחסי ארגנטינה–הולנד

[[ראש ממשלת הולנד יאן פיטר בלקנאנדה לוחץ את ידה של נשיאת ארגנטינה כריסטינה פרננדס דה קירשנר, 2010]]
יחסי ארגנטינה–הולנד הם יחסי החוץ בין ארגנטינה הולנד.

== סקירה כללית ==
שתי המדינות כוננו יחסים דיפלומטיים בשנת 1825. בשנת 2002 התחתן וילם-אלכסנדר, נסיך אורנז', עם הארגנטינאית מקסימה סורגייטה סרוטי, כלכלנית בחברות בינלאומיות גדולות באירופה, ארגנטינה וניו יורק, ובתו של חורחה הורסיו סורגייטה, פוליטיקאי ולאחר מכן שר החקלאות בממשלתו של חורחה רפאל וידלה. בשנת 2013 הוכתרו השניים כמלכי הולנד.

== יחסי סחר ==
הולנד היא אחת משותפות הסחר העיקריות של ארגנטינה, והיא השביעית בגודלה מבחינת יצוא של ארגנטינה (בעיקר ביודיזל, בשר בקר, בוטנים, פולי סויה ויינות, בנוסף לירקות ופירות) והמשקיעה הזרה השלישית בגודלה בארגנטינה (בעיקר בענף הייצור, הכרייה, השירותים הפיננסיים ותחומי המידע והתקשורת).

בשנת 2018 הוענק לקונסורציום שהוקם של חברת INVAP, חברה ארגנטינאית, עם שותפים הולנדים, תכנון ובניית כור PALLAS המשוכלל, אחד הספקים המובילים בעולם של איזוטופים רפואיים המשמשים להליכי אבחון (למשל סרטן, מחלות לב וכלי דם) ולטיפול. זה מאוד מועיל עבור תעשיית ההיי-טק הארגנטינאית שהחלה את צעדיה בשוק האירופי לראשונה.

== נציגויות דיפלומטיות ==
* ארגנטינה מחזיקה בהולנד שגרירות בהאג.
* הולנד מחזיקה בארגנטינה שגרירות בבואנוס איירס.

==קישורים חיצוניים==

== הערות שוליים ==
התליינית (סדרת טלוויזיה)

התליינית (ברוסית: Палач) היא סדרת טלוויזיה בלשית בת עשרה פרקים רוסית בבימויו של ויאצ'סלב ניקיפורוב, שצולמה בשנת 2014 על פי סיפור חשיפתה של אנטונינה מקארובה, התליינית של רפובליקת לוקוט, שבמהלך המלחמה הפטריוטית הגדולה, בהיותה בשירות כוחות הכיבוש הנאציות, ירתה ביותר מ-1,500 איש למוות..

הסדרה מהווה סדרת המשך לסדרה מוסגז והשנייה בסדרת סדרות הטלוויזיה הבלשיות על החוקר צ'רקאסוב. הסדרה הבאה - השלישית בסדרה - היא "העכביש".

הסדרה צולמה באביב 2014, הצילומים התרחשו בעיקר ביארוסלבל ותושבים מקומיים ותושבי הערים הסמוכות - ריבינסק, רוסטוב, מישקין, אוגליץ' היו מעורבים באופן פעיל בהפקה. סצנות הכיבוש הנאצי צולמו בכפר סטארוז'ילובו, מחוז ריאזאן, בחוות הרבעה מקומיות.<ref name="ПРА"></ref>

== עלילה ==
בשנת 1965, במהלך חגיגות יום הניצחון, נרצח באכזריות בוגר בית הספר בן שבע עשרה, פטיה יאקובלב, בפאתי מוסקבה - הרוצח יורה בו בשתי עיניו. החשד נופל על חברתה של הנרצחת, ליונקה פונומארב, עמה הם טענו לתשומת ליבה של ויקה לופטינה. איוואן צ'רקאסוב, חוקר מנוסה במחלק הפלילי המוסקבאי, נבהל מאכזריות הפשע ומסדרת הרציחות שבאה בעקבותיו. בנוסף, נודע כי פטיה הכין הפתעה לדודתו ראיסה איוואנובנה, פרטיזנית לשעבר, חיילת מכובדת מקו החזית, על ידי כתיבת מאמר עליה בעיתון קומסומולסקאיה פרבדה "הם נלחמו למען מולדת" לרגל החג. לשם כך הוא הכין חומרים על עברה ההרואי, חיפש את עמיתיה לשעבר - ותיקי מלחמה, צילם אותם במצלמת קולנוע, שממנה מסכם צ'רקאסוב כי יש לחפש עקבות לפשע בעבר הצבאי. כי לפשעי מלחמה אין חוק התיישנות.

פגיעת הקליעים בקורבנות כופה על צ'רקאסוב להיזכר במקרה של 'אנטונינה "טונקה" מאלישקינה', נערה סובייטית שבמהלך המלחמה הפטריוטית הגדולה, בשנות העשרים שלה, עבדה בשטח כבוש של הנאצים כתליינית ובפקודת שלטונות הכיבוש, ביצעה הוצאות להורג המוניות במקלע של אסירים פרטיזנים ואזרחים. איש לא ראה את פניה, מכיוון שבזמן הביצוע האכזרי שלה היא תמיד חבשה מסכת קרנבל לילדים. לאחר ההוצאות להורג חיסלה "טונקה" את קורבנותיה וירתה בהם בעיניים מחשש שתזוהה. לראות את פניה האמיתיות היה שווה למוות. היא ביצעה משפטים בפני הקורבנות במצב של שכרות. למחרת בבוקר, לאחר זוועותיה, היא הופיעה ללא מסכה סדיסטית וחיה בשקט בין אזרחים, כך שלמעשה לא היו עדים לפשעיה.

בתהליך של חקירה מבלבלת ומורכבת על הפשעים הזוועתיים של רוצח/ת מסתורי/ת, חוקרי המחלק הפלילי במוסקבה יתקשו. לרשותם רק ראיות נסיבתיות ועדות של כמה עדים שנותרו בחיים.

העלילה המרכזית נקטעת מעת לעת על ידי הפסקה המציגה כיצד דודתה של פטיה, ראיסה, במהלך המלחמה, הוקפה על ידי הגרמנים - בדיוק במקום בו "טונקה" ביצעה את ההוצאות להורג שלה.

== שחקנים ודמויות ==

== פרסים ==
בשנת 2016 קיבלה הסדרה 3 פרסי נשר הזהב במועמדויות לסרט הטלוויזיה הטוב ביותר או מיני סדרה (עד 10 פרקים), השחקן הטוב ביותר בטלוויזיה (לאנדריי סמוליאקוב) והשחקנית הטובה ביותר בטלוויזיה (ויקטוריה טולסטוגאנובה).

== קישורים חיצוניים ==
* 

* [http://www.1tv.ru/cinema/ts=734 מותחן. סדרת הטלוויזיה "התליינית" (בכורה: 11 בינואר 2015)] // הערוץ הראשון
* [http://www.aif.ru/culture/movie/novyi_serial_Palach_na_pervom_kanale הסדרה "התליינית": בעקבות טונקה] // AiF, 12 בינואר 2015

== הערות שוליים ==

קטגוריה:תוכניות טלוויזיה שמתרחשות במוסקבה
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ 1 הרוסי: תוכניות וסדרות
קטגוריה:סדרות משטרה ופשע
קטגוריה:מלחמת העולם השנייה בתרבות
קטגוריה:ברית המועצות בתרבות
קטגוריה:מייג'ור צ'רקאסוב
קטגוריה:סדרות המשך טלוויזיוניות
יחסי אוסטרליה–הולנד

שגרירות הולנד בקנברה
יחסי אוסטרליה–הולנד הם היחסים דו-צדדיים בין אוסטרליה להולנד.

== היסטוריה ==
בתקופה 1606–1770, יורדי ים הולנדים ביקרו באוסטרליה מספר רב של פעמים.<ref name="HF"></ref>

התצפית האירופית המתועדת הראשונה על יבשת אוסטרליה, והיבשה האירופאית המתועדת הראשונה ביבשת אוסטרליה (בשנת 1606) מיוחסת להולנדים.<ref name="BarberBarnes2013"></ref> הספינה והצוות הראשונים ששרטטו את החוף האוסטרלי ונפגשו עם אנשי האבוריג'ינים היו "דויקן" שאותה ניהל הנווט ההולנדי וילם יאנסזון.<ref name="SmithBurke2007"></ref> ההולנדים התוו את כל קווי החוף המערביים והצפוניים וכינו את יבשת האי "ניו הולנד" במהלך המאה ה-17, אך לא עשו שום ניסיון להסדר.<ref>.</ref>

במהלך מלחמת העולם השנייה ומיד אחריה, הוצבה ממשלת איי הודו המזרחיים ההולנדיים בגולה בוואקול, קווינסלנד, ושירות המידע הממשלתי להודו בהולנד במלבורן, בהסכמת ממשלת אוסטרליה הלייבורית דאז. אוסטרליה תוכננה כמוצב הבסיס להטלת שלטון קולוניאלי באינדונזיה מחדש.<ref name="ba"></ref>

היסטורית, סוגיות דיפלומטיות התעוררו סביב מערב גינאה החדשה,<ref></ref> ועצמאות אינדונזיה מהולנד (כאשר אוסטרליה הכירה הרפובליקה האינדונזית ב-9 ביולי 1947).<ref></ref> בשנת 1955 ביקר ראש ממשלת אוסטרליה, רוברט מנזיס, בהולנד לדיון בנושא מערב פפואה עם פקידים הולנדים, בהם ראש ממשלת הולנד וילם דריס ושר החוץ ג'וזף לונס.<ref></ref><ref></ref>

== יחסים דיפלומטיים ==
שתי המדינות משתפות פעולה במגוון נושאים, כולל טרור, שינויי אקלים, זכויות אדם ויעדי פיתוח המילניום.<ref name="DFAT"></ref> בשנת 2001 חתמו המדינות על הסכם בנושא ביטוח לאומי עבור מי שחי או עבד בשתי המדינות.

בתקופה שבין 1947–1971 היגרו לאוסטרליה כ-160,001 הולנדים, ונכון לשנת 2006 יש כ-90,000 אוסטרלים ממוצא הולנדי.

== נציגויות דיפלומטיות ==
* אוסטרליה מחזיקה בהולנד שגרירות בהאג.
* הולנד מחזיקה באוסטרליה שגרירות בקנברה.

==קישורים חיצוניים==

== הערות שוליים ==
לנארד קמנה

לנארד קמנה (בגרמנית: Lennard Kämna; נולד ב-9 בספטמבר 1996) הוא רוכב אופני כביש גרמני בקבוצת בורה–הנסגרוהה.

== קריירה ==
ב-2014 עזב קמנה את בית הוריו לטובת בית ספר לספורט בקוטבוס, המעבר הזה השתלם לו כשניצח את אליפות אירופה עד גיל 19 בנגד שעון, אליפות גרמניה עד גיל 19 בנגד השעון ואליפות העולם עד גיל 19 בנגד השעון, מקדים את אדריאן קוסטה (כסף) ב-44 שניות ואת מייקל סטורר (ארד) ב-56 שניות.

ב-2015 הצטרף קמנה לקבוצת סטולטינג הגרמנית מדרג הקונטיננטל, באותה עונה ניצח את אליפות גרמניה עד גיל 23 בנגד השעון, מקדים ב-7 שניות את נילס פוליט וב-49 שניות את נילס סחומבר. גם באליפות העולם התחרה במקצה עד גיל 23, וסיים שלישי במקצה נגד השעון, 21 שניות ממדליסט הזהב ממאדס וורץ שמידט. במקצה הכביש סיים עשירי, 12 שניות מקווין לדנואה המנצח.

ב-2016 ניצח את אליפות אירופה עד גיל 23 בנגד השעון, מקדים את פיליפו גאנה (כסף) ב-30 שניות ואת רמי קבנייה (ארד) ב-35 שניות. אך באליפות העולם באותו מקצה, הוא סיים מחוץ לפודיום ובמקום הרביעי, 42 שניות מבן מדינתו מרקו מאתיס, זוכה מדליית הזהב.

=== סאנווב (2017–2019) ===
ב-2017 הפך קמנה למקצוען כשחתם אצל קבוצת סאנווב ההולנדית. באותה עונה גם ערך את הופעת הבכורה שלו בגרנד טור כאשר נבחר לוואלטה אספניה ואף הספיק לסיים שמיני בקטע ה-16 שהיה נגד השעון, 1:30 דקות מכריס פרום המנצח, אך פרש לפני תחילת קטע ה-17. לאחר מכן התחרה באליפות העולם שנערכה בברגן והיה חלק מסגל קבוצתו בעת שזכתה במדליית הזהב, למרות זאת, במקצה הכביש התחרה שוב במקצה עד גיל 23 וזכה במדליית הכסף, לאחר שנכנע לבנואה קונספרואה בספרינט הסיום.

ב-יוני 2018 הודיעה קבוצת סאנווב שקמנה ייקח הפסקה מרכיבה מקצוענית לחודשים הבאים לאחר שלא התחרה מאז מילאנו - סן רמו בשל מחלה, ובשביל לאפשר לו לחשב את הקריירה שלו מחדש.

בעונת 2019 סיים במקום ה-17 בטור דה סוויס, לאחר מכן נבחר לראשונה בטור דה פראנס והתבלט בקטע ה-15 וה-18 כשסיים רביעי ושישי בהתאמה לאחר שהיה חלק מקבוצת הבריחה, קמנה סיים במקום ה-40 את המרוץ ורביעי בקטגוריית הצעירים, כשהוא מסייע לבן קבוצתו עמנואל בוכמן לסיים רביעי.

=== בורה–הנסגרוהה (2020–) ===
ב-2020 הצטרף לבורה–הנסגרוהה הגרמנית. הוא פתח את עונתו עם קבוצתו החדשה בספרד, כשסיים רביעי ב-Pollença - Andratx וסיים שלישי בוולטה מורסיה. לאחר מכן התחרה בוולטה או אלגארבה וסיים שביעי את המרוץ, 1:26 דקות מרמקו אוונפול המנצח. לאחר תום פגרת הקורונה שב להתחרות בקריטריום דו דופינה וניצח את הקטע הרביעי במרוץ לאחר בריחת יחיד שבסופה הקדים את דויד דה לה קרוז ב-41 שניות את ז'וליאן אלאפיליפ ב-56 שניות. לאחר מכן הוא נבחר בפעם השנייה ברציפות לטור דה פראנס, גם שם כיוון לקטעים וסיים שני בקטע ה-13 לאחר שנכנע לדניאל פיליפה מרטינס בספרינט בעלייה וסיים שני את הקטע. אך בקטע ה-16 כבר ניצח את הקטע לאחד התקפה בעלייה האחרונה, כשהוא מקדים את ריצ'רד קאראפאס ב-1:27 דקות ואת סבסטיאן רייכנבך ב-1:56 דקות, משיג לבורה את הניצחון היחידי שלה בטור.

==קישורים חיצוניים==

==הערות שוליים==

קטגוריה:מנצחי קטעים בטור דה פראנס
קטגוריה:רוכבי אופניים גרמנים
קטגוריה:גרמנים שנולדו ב-1996
סילוסוכוס

סילוסוכוס (שם מדעי: Sillosuchus) הוא סוג של ארכוזאור נכחד שחי בסוף הטריאס
באמריקה הדרומית שלפני 235 עד 221.5 מיליון שנה, והוא הסוג היחיד במשפחה שלא חי באמריקה הצפונית. למרות דמיונו של זוחל זה לדינוזאור, הוא השתייך למשפחת השובוזאוריים, הקרובה לתנינאים המודרניים, מהקבוצה פסאודוסוכיה. הדמיון נובע מאבולוציה מתכנסת עקב היציבה הזקופה ומבנה גוף וגולגולת דומה לדינוזאור תרופוד.

== מאפיינים ==
הסילוסוכוס היה קרובם של האפיגיה ושל השובוזאורוס, והוא התגלה בתצורת איסצ'יגואלסטו , סמוך לאיסצ'יגואלסטו שבסן חואן, ארגנטינה. הסוג הוגדר ב-1997 ונכלל בו מין אחד – Sillosuchus longicervix. משמעות שמו הוא: "הזוחל של ד"ר ויליאם סיל", פלאונטולוג חשוב באזור של סן חואן.

זוחל זה בהתאם למבנה לסתותיו חסרות השיניים היה אוכל צמחים בעל זנב ארוך וגפיים יציבות מתחת גופו והוא הגיע לאורך 3 מטרים בממוצע. עם זאת כמה חוקרים שמשווים את חוליות הצוואר שלו שהגיעו לאורך 10 סנטימטרים לקרובו, הזאורוסוכוס שהיה בעל חוליות צוואר באורך 8 סנטימטרים, מעלים שהיה גדול בהרבה, באורך של 9 עד 10 מטרים. למרות דמיונו לדינוזאור האגן שלו היה צר יותר, מה שהקשה על יציבה מוצלחת לאורך זמן.

==קישורים חיצוניים==

קטגוריה:שובוזאוריים
קטגוריה:בעלי חיים שחיו בטריאס עליון באמריקה הדרומית
אנטיוק (קליפורניה)

אנטיוק (באנגלית: Antioch) היא עיר בקליפורניה שבארצות הברית הממוקמת באזור מפרץ סן פרנסיסקו. נכון לשנת 2019, אוכלוסיית העיר משוערת בכ-111,000 תושבים. העיר נקראת על שמה של העיר העתיקה אנטיוכיה, שאנטיוק הוא שמה האנגלי.

מבחינה כלכלית, המעסיקים המרכזים בעיר הם וולמארט, טארגט, קייזר פרמננטה, סייפוויי וקוסטקו. אנטיוק נחשבת לעיר שינה, ומרבית התושבים עובדים בסן פרנסיסקו או באוקלנד.

מבחינה פוליטית, מועצת העיר מורכבת מחמישה חברים.

== היסטוריה ==
אנטיוק היא אחת העיירות העתיקות בקליפורניה והחלה כהתיישבות חקלאית בשנת 1848. בשנת 1859 התגלה פחם בסביבת העיר, מה שגרם לפיתוחה הכלכלי. בשנת 1863 התגלתה גם נחושת במכרות אנטיוק. תחנת הדואר החלה לפעול לסירוגין בשנת 1851 ובאופן קבוע משנת 1863. העיתון המקומי נחנך בשנת 1870. בשנת 1872 ההתיישבות הוכרזה כעיר.

בשנת 2009 העיר עלתה לכותרות בעקבות גילוייה של ג'ייסי לי דוגארד, שנחטפה כמספר שנים קודם לכן באגם טאהו, בבית חוטפיה באנטיוק.

== קישורים חיצוניים ==

* 

קטגוריה:קליפורניה: ערים
קטגוריה:יישובים שהוקמו ב-1872
קטגוריה:אזור מפרץ סן פרנסיסקו
שובוזאוריים

שובוזאוריים (שם מדעי: Shuvosauridae) היא משפחה של ארכוזאורים פסאודוסוכים נכחדים שחיו באמריקה הצפונית והדרומית בתקופת הטריאס העליון ונכחדו עם סיומה. הם קרובים לסוג פופוזאורוס.

בני משפחה זו היו מראשוני הפסאודוסוכים, ובצורתם דמו לדינוזאורים קטנים ומהירים, אך למעשה הם קרובים יותר לתנינאים המודרניים והדמיון ביניהם נובע מאבולוציה מתכנסת עקב היותם דו-רגליים ועקב מבנה הלסתות חסרות השיניים שלהם שהזכירו כמה תרופודים קטנים. הם היו אוכלי צמחים שנעו במהירות לאורך ערבות אמריקה הקדומה ונמלטו מטורפים ארכוזאורים אחרים.

משפחה זו נכחדה עם סיום הטריאס עקב שינויי אקלים או עקב תחרות עם זוחלים אחרים כמו הדינוזאורים.

==מיון==
* שובוזאורוס (Shuvosaurus)
* אפיגיה (Effigia)
* סילוסוכוס (Sillosuchus)

==קישורים חיצוניים==

*
קטגוריה:בעלי חיים שתוארו ב-1993
קטגוריה:טקסונים שתוארו בידי סנקאר צ'אטרג'י
התן (סדרת טלוויזיה)

התן (ברוסית: Шака́л) היא סדרת דרמה בלשית בבימויו של יבגני זבזדאקוב, שצולמה בשנת 2016. זהו המשכון לסדרות הטלוויזיה מוסגז (2012), התליין (2014) והעכביש (2015);<ref name="Анонс на 1tv.ru"></ref> הסדרה הבאה "מבצע שטן".

בניגוד לשלושת החלקים הקודמים, החלק הרביעי אינו מבוסס על פשע ספציפי כלשהו. לדברי מחברי הסדרה, הם רצו להראות את הופעת הפשע המאורגן הסובייטי בשנות ה-70 של המאה העשרים, מה שהוביל לאחר מכן לפשע המאורגן הרוסי בשנות התשעים, ולכן הם לקחו כמה עלילות של ארגוני פשע אמיתיים כבסיס לעלילה.<ref></ref>

הקרנת הבכורה של סדרת הטלוויזיה התקיימה בתאריכים 17–20 באוקטובר 2016 בערוץ הראשון הרוסי.<ref></ref>

== עלילה ==
מוסקבה, 1972. מייג'ור המשטרה איוואן צ'רקאסוב וצוות החקירה שלו חוקרים מקרה פלילי חדש של שוד אכזרי של חנויות ואספנים בידי שודדים לבושים במדי משטרה ומגיעים לזירת הפשע בניידת משטרה. במהלך שוד, הפושעים הורגים באכזריות את כל העדים כדי לא להשאיר ראיות.

החבורה מורכבת מאנשים שונים לחלוטין. חבר כנופיה אחד קיבל פעם עונש וכעת רוצה לנקום בכולם על העוול הזה. אחר - השודד איליה ליובובסקי, בן להורים עשירים, הורג פשוט כי הוא משועמם מהחיים. בשורות הפושעים יש גם זוג מוזר, "בוני וקלייד הסובייטים": ניורה גורבטובה, מנקה במפעל שחוסכת מזה שנים מכנסי ג'ינס, וסרגיי מאטיושין, הצעיר, המשמש כנהג במחסן מנועים ומוכן לעשות הכל למען אהובתו.

במהלך החקירה מתברר כי "זאב במדים" מספק לשודדים כלי ירייה, מדי משטרה ומכוניות. השוד מאורגן בצורה ברורה ומהורהרת, הם מוכנים על ידי מישהו בקיא מאוד, יתר על כן, עובד בבירור בארגוני אכיפת החוק, אך המשטרה אינה יכולה לקבוע את זהותו. ההנהגה מחליטה לאחד שתי מחלקות של משרד הפנים של ברית המועצות נגד השודדים: המחלק הפלילי המוסקבאי והמחלקה למלחמה בגניבת רכוש סוציאליסטי (OBKhSS) ופודפולקובניק המחלקה השנייה, דמיטרי, מצטרף לחקירה.

== שחקנים ודמויות ==

== ביקורות ==
בתוכנית "איש מהטלוויזיה" ברדיו "הד מוסקבה", מבקרת הטלוויזיה אירינה פטרובסקאיה ועיתונאית תחנת הרדיו "הד מוסקבה" קסניה לרינה ציינו את האיכות הגבוהה הכוללת של כל הסדרות על מייג'ור צ'רקאסוב, "שכבר נרשמה בתולדות סדרות הטלוויזיה המקומיות על המשטרה". הן ציינו שהשחקן אנדריי סמוליאקוב שגילם אותו, בשל היעדר חומר דרמטי, "צריך להתאים את עצמו, לפזר אפר על הראש, לשתות וודקה ולסבול מהכאוס המתמשך, שהוא לא יכול לשים לו סוף." לדברי עיתונאים, מחברי הסרט, שהתמקדו ברציחות, עינויים ודם, עבדו בצורה גרועה על הדמויות והביוגרפיות של השודדים, מה שיוצר תחושה של חוסר אמינות.<ref></ref><ref></ref>

== קישורים חיצוניים ==
* 

== הערות שוליים ==

קטגוריה:תוכניות טלוויזיה שמתרחשות במוסקבה
קטגוריה:סדרות דרמה רוסיות
קטגוריה:ערוץ 1 הרוסי: תוכניות וסדרות
קטגוריה:סדרות דרמה היסטוריות רוסיות
קטגוריה:סדרות המשך טלוויזיוניות
קטגוריה:מייג'ור צ'רקאסוב
מבצע שטן (סדרת טלוויזיה)

מבצע שטן (ברוסית: Опера́ция «Сатана́») היא סדרת טלוויזיה רוסית שביים יורי מורוז, שצולמה בשנת 2018.<ref>[https://www.vokrug.tv/product/show/satana/ Сериал «Операция „Сатана“»] // Вокруг ТВ</ref> פרק הבכורה שודר ב-1 באוקטובר 2018 בערוץ הראשון.<ref></ref><ref></ref><ref></ref>

הסדרה היא החמישית בסדרת הסדרות על מייג'ור צ'רקאסוב ממעגל החקירות הפליליות, הכוללת את סדרות הטלוויזיה "מוסגז", "התליינית", "העכביש", "התן" ו"נוסחת הנקמה". העלילה מתרחשת בשנת 1975. בעונה זו הדמות הראשית עובדת לראשונה כשוטר מחוזי. אך הנסיבות מחזירות אותו לעבוד במחלק הפלילי במוסקבה ואף לשיתוף פעולה עם הק.ג.ב. וצ'רקאסוב יצטרך לקחת חלק בחקירת דליפת המידע המסווג אודות רקטת השטן .(R-36M)<ref>[https://www.vokrug.tv/article/show/novye_russkie_serialy_glavnye_premery_oseni2018_70810/ Новые русские сериалы: главные премьеры осени-2018]</ref> העלילה מבוססת על סיפורו של סוכן ה-CIA אדולף טולקצ'ויב (שבסרט מכונה הסוכן "סטון").

== עלילה ==
שנת 1975. שיא המלחמה הקרה בין ברית המועצות לארצות הברית ובמרכזו מרוץ חימוש. פיזיקאים גרעיניים עובדים קשה משני צדי המתרס.

בברית המועצות מתבררת דליפה של מידע מסווג אודות התפתחות רקטת "השטן". כיצד ניתן לחבר רס"ן משטרתי למודיעין של השירותים המיוחדים? עם זאת, איוואן פטרוביץ', פוטר מהמחלק הפלילי המוסקבאי ועובד כקצין משטרה מחוזי רגיל, אך מעניק סיוע לא יסולא בפז לק.ג.ב בלכידת מרגל אמריקאי.

== שחקנים ודמויות ==

==קישורים חיצוניים==

== הערות שוליים ==

קטגוריה:תוכניות טלוויזיה שמתרחשות במוסקבה
קטגוריה:סדרות טלוויזיה רוסיות שעלו לשידור בשנות ה-2010
קטגוריה:קהילת המודיעין האמריקאית בתרבות ובאמנות
קטגוריה:קהילת המודיעין הסובייטית בתרבות ובאמנות
קטגוריה:סרטי המלחמה הקרה
קטגוריה:סרטי ריגול
קטגוריה:סדרות משטרה ופשע
קטגוריה:מייג'ור צ'רקאסוב
קטגוריה:סדרות המשך טלוויזיוניות
קלירווטר

קלירווטר (באנגלית: Clearwater) היא עיר בפלורידה שבארצות הברית. העיר היא הקטנה באזור מפרץ טמפה והיא ממוקמת במחוז פינלאס, מצפון-מזרח לטמפה וסיינט פיטרסברג. נכון לשנת 2019, אוכלוסיית העיר משוערת בכ-117,000 תושבים.

מבחינה פוליטית, מועצת העיר מורכבת מחמישה חברים. החל משנת 2017 המחוז שאליו שייכת העיר מיוצג בבית הנבחרים האמריקני על ידי צ'ארלי כריסט מן המפלגה הדמוקרטית.

== היסטוריה ==
בשנת 1835 צבא ארצות הברית בנה באזור זה בסיס על שמו של ויליאם הנרי הריסון. בשנת 1842 החלה התיישבות של חקלאים חמושים. במהלך מלחמת האזרחים האמריקנית מרבית מאזרחי העיירה נלחמו בצבא הקונפדרציה, דבר שהוביל להפצצות מצד סירות של צבא האיחוד.

בשנת 1888 הושלם קו הרכבת לעיירה אשר הוכרזה כעיר בשנת 1891. בתקופה זו גם גדל המוניטין התיירותי של המקום. בתחילת המאה ה-20 כבר התגוררו בקלירווטר כ-400 תושבים. במהלך מלחמת העולם השנייה הוקם בסמוך לקלירווטר בסיס הכשרה של צבא ארצות הברית. אחד האיים הסמוכים לעיר אף הפך ליעד עבור תרגול הפגזות של חיל האוויר. נערכו הפסקות חשמל בעיר על מנת לבלבל הפצצות פוטנציאליות של האויב.

== ערים תאומות ==

* 
* 
* 

== קישורים חיצוניים ==

* 
* 

קטגוריה:פלורידה: ערים
קטגוריה:יישובים שהוקמו ב-1891
נוסחת הנקמה (סדרת טלוויזיה)

נוסחת הנקמה (ברוסית: «Фо́рмула мести») היא סדרת טלוויזיה רוסית בבימויו של סרגיי קורוטאייב, שצולמה בשנת 2019. שידור פרק הבכורה התקיים ב-21 באוקטובר 2019 בערוץ הראשון. הסדרה היא השישית בסדרת הסדרות על מייג'ור צ'רקאסוב ממחלק החקירות הפליליות, הכוללת את סדרת הטלוויזיה "מוסגז", "התליינית", "העכביש", "התן", "מבצע שטן", "קוצן נקוד" ו"מוסגז: מלכודת".
== עלילה ==
שנת 1977. איוואן פטרוביץ' צ'רקאסוב, עסוק בחקירת מקרה מורכב ומבלבל. סטודנט לאדריכלות הושלך מהגג. אמו התאבדה. הסימנים מובילים להיפודרום בו מת הבחור, שם מוצאים את גופתו של אחד המלווים במסלול המרוצים. החשודים הם תושבי בית מובחר, אנשי תרבות. ביניהם זמרת, מעצבת אופנה ושחקנים מפורסמים שמרבים לבקר במסלול המרוצים. צ'רקאסוב מנחש שהפושע הוא אחד מהם. די מהר הוא עולה על עקבות מבצעי הרצח, אבל יש גם מארגן פשעים נוסף, שאת טיבו צ'רקאסוב מתקשה להבין.

== שחקנים ודמויות ==

==קישורים חיצוניים==

קטגוריה:תוכניות טלוויזיה שמתרחשות במוסקבה
קטגוריה:סדרות דרמה רוסיות
קטגוריה:ערוץ 1 הרוסי: תוכניות וסדרות
קטגוריה:סדרות דרמה היסטוריות רוסיות
קטגוריה:סדרות המשך טלוויזיוניות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:מייג'ור צ'רקאסוב
מונאג'ים באשי

אסטרונומים ואסטרולוגים (מונג'ים) של המצפה העות'מאני ובראשם "מונאג'ים באשי" (אסטרולוג ראשי) המשתמשים בסקסטנט.]]
מונאג'ים באשי (בערבית: منجم باشي; בטורקית: Müneccimbashi, Müneccimbasi, Munejjimbashi או Munejjim-bashi) היה התואר שניתן לאסטרולוג החצר הראשי באימפריה העות'מאנית. התואר ניתן ברצף מהמאה ה-15 ועד להתפרקות האימפריה. הסולטאן העות'מאני באיזיד השני, שהיה חובב אסטרולוגיה, ייסד את משרת אסטרונום החצר, שתפקידו היה להכין לוחות קלנדריים (תקווים) ולקבוע את המועדים המתאימים מבחינה אסטרולוגית לקיום פעולות מיוחדות. גם תחת השושלת הספווית באיראן התקיימה משרת המונג'ם-באשי, עליו היו מוטלות המשימות הבאות: קביעת מועדים לאירועים חשובים, כתיבת "מפה אסטרולוגית" לשליט (בלידתו ומדי שנה), רישום צווים מלכותיים, חיזוי מאורעות אסטרונומיים. 

==אישים מפורסמים==
* "מונאג'ים באשי" אחמד בן לוטף אללה דהדה (1631–1702) התפרסם גם כהיסטוריון ואיש מכתבים ומכיוון שהוא מצוטט יחד עם התואר שלו ביחס ליצירותיו, השתמשו במונח בכמה מקורות אך ורק למונאג'ים באשי אחמד דהדה.
* מונג'ם-באשי מוסטפא בן עלי אל-מווקת (מת 1571)

==הערות שוליים==

קטגוריה:האימפריה העות'מאנית: תרבות
קטגוריה:מילים וביטויים בטורקית
קורל ספרינגס

קורל ספרינגס (באנגלית: Coral Springs) היא עיר בפלורידה שבארצות הברית. העיר ממוקמת כ-32 קילומטרים צפון-מערבית לפורט לודרדייל. נכון לשנת 2019, אוכלוסיית העיר משוערת בכ-134,000 תושבים.

כמה מבין תושביה הידועים של קורל ספרינגס הם אדם קול, רוברט לווינסון ולייני סלווין.

מבחינה פוליטית, מועצת העיר מורכבת מחמישה חברים. ראש העיר וסגנו נבחרים אחת לשנתיים ושער הנציגים נבחרים אחת לארבע שנים. לאף אחד מן הנציגים אסור להשתייך לאף מפלגה.

מבחינה כלכלית, אחוז האבטלה (נכון ל-2020) עומד על כ-5%.

== היסטוריה ==
קורל ספרינגס היא עיר מתוכננת אשר הוקמה בשנת 1963 וצמחה באופן משמעותי בעשורים שלאחר מכן. האזור עליו הוקמה העיר הורכב בעיקר מביצות אשר נוקזו באופן מבוקר לאזורים אחרים בפלורידה במהלך שנות ה-50. הקמת העיר הייתה חלק מתנופת הנדל"ן שפלורידה חוותה בשנים שלאחר מלחמת העולם השנייה.

הבחירות הראשונות לעירייה נערכו בשנת 1967. בשלושים השנים שלאחר מכן הוקמו כ-19 בתי ספר ומרכזים מסחריים רבים. בשנות ה-90 נפתחו התיאטרון והמוזיאון המקומיים.
== ערים תאומות ==
* 

==קישורים חיצוניים==

* 

==הערות שוליים==

קטגוריה:פלורידה: ערים
קטגוריה:יישובים שהוקמו ב-1963
קוצן נקוד (סדרת טלוויזיה)

קוצן נקוד (ברוסית: Катра́н, קרי "קָ֫טְרַן", דמוי הכריש קוצן נקוד) היא סדרת טלוויזיה רוסית בבימויו של סרגיי קורוטאייב, שצולמה בשנת 2020. שידור הבכורה נערך בסתיו 2020 בערוץ הראשון. הסדרה היא השביעית בסדרת הסדרות על מייג'ור צ'רקאסוב. בסדרה מככבים אנדריי סמוליאקוב, מרינה אלכסנדרובה, מקסים אברין ואחרים. העונה השביעית של סדרת הטלוויזיה עוסקת בקצין המשטרה איוואן צ'רקאסוב ממחלק החקירות הפליליות, הכוללת את סדרות הטלוויזיה "מוסגז", "התליינית", "העכביש", "התן", "מבצע שטן", "נוסחת הנקמה".

== עלילה ==
שנת 1978. צוותו של צ'רקאסוב מתחיל בחקירה חדשה: המהרת קירה מילר ואהובה, קולונל פוטפנקו, נהרגו בדאצ'ה ליד מוסקבה. מתברר כי זמן קצר לפני מותה איבדה קירה ארבע מאות אלף רובל ב"קוצן נקוד" - קזינו מחתרתי. כדי לברר את כל נסיבות המקרה, מייג'ור צ'רקאסוב מחליט לשלוח את סוניה טימופייבה למקום. בקזינו פוגשת סוניה את בוריס (שמכונה "המוזיקאי"), שעובד שם כפסנתרן. מערכת יחסים רומנטית, אבל יום אחד, מול סוניה, בוריס מבצע פשע. צ'רקאסוב חושש מסוניה, כשהוא מבין שהיא בסכנה והוא מחפש דרך להציל אותה.
== שחקנים ודמויות ==

==קישורים חיצוניים==
* 

==הערות שוליים==

קטגוריה:תוכניות טלוויזיה שמתרחשות במוסקבה
קטגוריה:סדרות דרמה רוסיות
קטגוריה:ערוץ 1 הרוסי: תוכניות וסדרות
קטגוריה:סדרות דרמה היסטוריות רוסיות
קטגוריה:סדרות המשך טלוויזיוניות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:מייג'ור צ'רקאסוב